Na temelju članka 72. Statuta Osnovne škole Velika Mlaka (KLASA: 003-06/19-01/01

URBROJ: 238/31-22-01-19-03), a sukladno odredbama Zakona o porezu na dohodak (Narodne novinebroj 115/16, 106/18, 121/19, 32/20 ,138/20 i 151/22), Pravilnika o porezu na dohodak (Narodne novine broj 10/17, 128/17, 106/18, 1/19, 80/19, 1/20, 74/20, 01/21, 102/22, 112/22, 156/22 i 1/23), te čl. 34. Zakona o fiskalnoj odgovornosti (Narodne novine broj 111/18), ravnateljica Osnovne škole Velika Mlaka donosi:

**PROCEDURU**

**O KORIŠTENJU PRIVATNOG VOZILA U SLUŽBENE SVRHE**

**I.**

Ravnatelj ili osoba koju je ravnatelj ovlastio odobrava korištenje privatnog vozila u službene svrhe radnicima zaposlenim u Osnovnoj školi Velika Mlaka (dalje u tekstu: Škola) za obavljanje poslova i zadataka koji su u neposrednoj vezi s djelatnosti škole.

Pojam locco vožnje u smislu ove Procedure, sukladno Pravilniku o porezu na dohodak, znači korištenje privatnog automobila u službene svrhe u mjestu rada i/ili do 30 kilometara od mjesta rada (locco vožnja).

**II.**

Za korištenje privatnog vozila u službene svrhe, utvrđuje se neoporezivi iznos naknade u visini 0,40 eura po prijeđenom kilometru puta (0,40 eur/km).

Neoporezivi iznos naknade za korištenje privatnog vozila u službene svrhe reguliran je odredbama Pravilnika o porezu na dohodak.

**III.**

U neoporezivom iznosu naknade za korištenje privatnog vozila u službene svrhe uključeni su svi troškovi koje radnik može imati u svezi s korištenjem privatnog automobila, a koji se odnose na amortizaciju automobila, izdatke za tekuće održavanje, izdatke za gorivo, popravke u slučaju prometnih nezgoda na službenom putovanju i dr.

U neoporezivom iznosu naknade za korištenje privatnog vozila u službene svrhe nisu uključeni izdaci za plaćene cestarine, parkinge i sl.

**IV.**

Radnik podnosi pisani ili usmeni zahtjev ravnatelju za odobrenje locco vožnje te nakon završetka locco vožnje predaje u računovodstvo popunjen Obrazac za obračun radi isplate.

Radniku koji na obrascu nije popunio/ispravno popunio tražene podatke u Obrascu za obračun, Škola nije dužna isplatiti naknadu za putovanje.

**V.**

Radnik koji mjesečno koristi privatno vozilo u službene svrhe u mjestu rada i/ili do 30 kilometara od mjesta rada (locco vožnja), a kojem je Ravnatelj odobrio takvu upotrebu, dužan je voditi evidenciju o svakoj locco vožnji te predati popunjen Obrazac za obračun na odobrenje i isplatu na kraju svakoga mjeseca.

**VI.**

Škola će radniku obračunati iznos naknade za isplatu temeljem utvrđenog broja prijeđenih kilometara po ostvarenoj locco vožnji, a koji će utvrditi putem web aplikacije https://maps.google.com. Udaljenost ili broj kilometara koji su utvrđeni putem aplikacije, moraju odgovarati razlici kilometara početnog i konačnog stanja brojila u vozilu radnika kojim se radnik koristio u službene svrhe, a koje je stanje naveo u Obrascu za obračun.

**VII.**

Ova Procedura o korištenju privatnog vozila u službene svrhe stupa na snagu osmog dana od dana objave na oglasnoj ploči Osnovne škole Velika Mlaka.

KLASA: 011-03/23-01/1

URBROJ: 238/31-22-01-23-1

U Velikoj Mlaki, 01. veljače 2023.

Ova Procedura o korištenju privatnog vozila u službene svrhe objavljena je na oglasnoj ploči Osnovne škole Osnovne škole 01. veljače 2023. godine.

Ravnateljica

Zrinka Šućur